Source: https://baiamaresport.ro/cristian-armas-este-sportivul-anului-2019-in-maramures/
Timestamp: 2020-01-23 11:59:01+00:00

Document:
Home > Uncategorized > Cristian Armaș este SPORTIVUL ANULUI 2019 în Maramureș
Joi 12 decembrie 2019, în sala mare a Teatrului Dramatic din Baia Mare, Direcția Județeană pentru SPORT și Tineret Maramureș a organizat „Gala Voluntarilor și Sportivilor Maramureșeni”, în care, sportului s-a alocat o mică parte, atât cât să se spună că s-a dat și sportului partea ei, s-au ca instituția condusă de Eniko Krizsanovszki să mai bifeze o sarcină de serviciu.
Titlul de SPORTIVUL ANULUI 2019 în Maramureș i-a revenit lui Cristian Armaș (karate Shotokan), sportivul antrenat de Viorel Duță, legitimat la CS Condor Baia Mare. Cristian Armaș este component al lotului național de seniori al României și în anul care se încheie a ocupat un loc 2 la Campionatul Mondial WSF din luna martie 2019 și un loc 3 la Campionatul European WSF din luna mai 2019. El este urmat în clasament de fratele său Flavius Armaș (karate Shokotan), antrenat tot de Viorel Duță, provnind de la același club CS Condor Baia Mare și de Cosmin Zetea (Taekwon-do ITF), elevul antrenorului Dan Goron, de la CS Știința-Dragonul Baia Mare.
În clasamentul pe echipe CSM Știința Baia Mare și-a adjudecat titlul de CEA MAI BUNĂ ECHIPĂ a anului 2019 în Maramureș, pentru titlul național cucerit în anul 2019, celelate locuri fiind ocupate, în ordine, de CS Știința Explorări Baia Mare (volei masculin), CS Minaur Baia Mare (hanbal masculin), CS Minaur Baia Mare (handbal feminin) și CSM Sighetu Marmației (baschet masculin).
De asemenea, DJTS Maramureș, a mai acordat 23 de premii speciale, și asta s-a epuizat …sportul în Maramureș!
TOP SPORT MARAMUREȘ 2019 – Clasamentul celor mai buni sportivi din Maramureș
CRISTIAN ARMAȘ – CS Condor Baia Mare (Karate Shotokan)
Flavius Armaș – CS Condor Baia Mare (Karate Shokotan)
Cosmin Zetea – CS Știința-Dragonul Baia Mare (Taekwon-do ITF)
Bogdan Farcaș – CS Gold Star Baia Mare (culturism
Daiana Ghiță – CS Condor Baia Mare (Karate Shotokan) Alex Ivasuc – CS Știința-Dragonul Baia Mare (Taekwon-do ITF)
Alexandra Cozma – CS Gold Star Baia Mare (Culturism și fitness)
Victor Rohian – CS Știința-Dragonul Baia Mare (Taekwon-do ITF) Amalia Mali – CSM Baia Mare (Fitness)
Abagiu Tudor – CS Condor Baia Mare (Karate Shokotan)
Ana Guler – CS TKD Ardealul Baia Mare (Taekwon-do ITF) Dora Ivasuc – CS Știința-Dragonul Baia Mare (Taekwon-do ITF) Lorena Micu – CS Wing Chun (WUSHU)
Anca Polocoșer – CS Minaur Baia Mare (Handbal) Sonia Seraficeanu – CS Minaur Baia Mare (Handbal) Adrian Apostol – CSM Știința Baia Mare (Rugby) Dragoș Răileanu – CS Știința Explorări Baia Mare (Volei) Alexandru Csepreghi – CS Minaur Baia Mare (Handbal)
TOP SPORT MARAMUREȘ 2019 – CLASAMENT ECHIPE
CSM ȘTIINȚA BAIA MARE (rugby masculin)
CS Știința Explorări Baia Mare (volei masculin)
CS Minaur Baia Mare (handbal masculin)
CSM Sighetu Marmației (baschet masculin)
PREMII SPECIALE SPORTIVI – TOP SPORT MARAMUREȘ 2019
Carol Bughesiu – CSM Baia Mare (Radioamatorism)
Artur Mezei – CS Știința-Dragonul Baia Mare (Taekwon-do ITF)
Cristian Popa – CS Știința-Dragonul Baia Mare (Taekwon-do ITF)
Samuel Gabriel Roman – CSS 2 Baia Mare (Box)
Ionela Feldman – CS Condor Baia Mare (Karate Shokotan)
Evelin Pop – CS Colibri (Majorete)
Alina Szabo – CS Colibri (Majorete)
Carmen Szatmary – CSM Baia Mare (Sambo)
Laurențiu Costinaș – CS Condor Baia Mare (Karate Shokotan)
Natalia Roman – CS Wing Chun Baia Mare (Wing Chun-WUSHU)
Marius Ferarriu – CSS 2 Baia Mare (Rugby)
Paul Popoaia – CSS 2 Baia Mare (Rugby)
Emil Giurgiu – CS Gold Star Baia Mare (Culturism)
Alexia Hecico – LPS Baia Mare (Atletism)
Cătălin Vădean – CS Știința-Electrosistem Baia Mare (Orientare)
Andrei Poci – LPS Baia Mare (Atletism)
Beatrice Dobai – CS Sakura Budo Club Baia Mare (Karate Kyokushin)
Antonio Andrei Pop – CS Kanku Baia Mare (Karate Kyokushin)
Alexandru Cătană – CS Știința Electrosistem Baia Mare (Orientare)
Iuliana Giurgiu – CS Gold Star Baia Mare (Fitness)
Georgiana Pădure – CS Gold Star Baia Mare (Fitness)
Paul Rednic – CS Rus-Team Baia Mare (Dans Sportiv)
Andrei Cupșa – Înot
Jenifer Remetean Nagy – CSS Baia Sprie (Sky)
Selejan Sebastian
Eniko Krizsanovszki – director executiv adjunct DJTS Maramureș, în exclusivitate pentru baiamaresport.ro:
„Ca și în fiecare an de 2 ani încoace, organizăm Gala Voluntarilor și a Sportivilor Maramureșeni, o Gală pe care și sportul din Baia Mare și Maramureș o merită din plin. Anul acesta, din multitudinea de medalii pe care sportivii noștri au adus-o de la evenimentele și competițiile mondiale, europene și balcanice, avem 20 de premii laTop Sport Maramureș, 24 de premii speciale și 5 echipe care vor fi premiate. În anul care vine îmi doresc să avem multă sănătate și putere de muncă, e un an olimpic, o să fie un an foarte greu, sper ca România să aducă cât mai multe medalii olimpice. Sper să avem capacitatea să premiem mult mai mulți sportivi anul viitor!”
Cristian Armaș – CEL MAI BUN SPORTIV DIN MARAMUREȘ în 2019:
„A fost un an foarte bun, am titlul de vicecampion mondial la București și locul 3 la Campionatul European de la Skopje, Macedonia de Nord. Îmi doresc și în 2020 să ajung cel puțin la aceiași performanță de anul acesta, sper la ceva mai bun, oricum. Iubitorilor de sport din Maramureș le doresc un 2020 cu împliniri și aș vrea să ducem Maramureșul în Topul României!”
Monica Mureșan – antrenor fitness CS Gold Star Baia Mare:
„Am lăsat în urmă viața de sportiv și am acces pe calea antrenoratului în ideea de a obține cât mai multe rezultate. Din fericire, visul mi se împlinește aproape an de an, ca atare, anul acesta l-am avut și pe Bogdan Farcaș campion European. Eu sper ca sportivii mei să reușească, la un moment dat să obțină rezultate mult mai bune decât mine, acesta este țelul meu ca antrenor, să dea Dumnezeu să fie așa.Vreau să-i felicit și vreau să le mulțumesc pentru toate eforturile și sacrificile pe care le-au făcut, să le mulțumesc și celor care i-au susținut și i-au sprijinit, și cu ocazia Sărbătorilor de iarnă le doresc tuturor multă sănătate și multă fericire. În anul 2020 mă îndrept cu dorința de a fi sănătoasă, să fie sănătoși toți cei din jurul meu, pe urmă, pe plan profesional, evident, o să avem Campionate Europene, vom organiza noi, Federația Română de Culturism și Fitness Campionatele Mondiale la Tg. Mureș, deci va fi un an plin și sunt sigură că vor fi și rezultate pe măsură!”
Rodica Dunca – fostă gimnastă, componenta lotului național al României, colegă cu nadia Comăneci:
„Mă bucur că am fost invitată la gală din nou, sunt foarte fericită că sunt invitată, mă bucur pentru toți sportivii care au luat premii, medalii și mă bucur că asist la un așa eveniment frumos.În anul 2020 îmi doresc și m-aș bucura foarte mult dacă s-ar face foarte multe săli de sport, nu neapărat de gimnastică, care la noi aici în Baia Mare, nu mai avem gimnastică artistică, și îmi pare foarte rău, deoarece sportul acesta m-a consacrat, dar sper să se facă mai mult pentru sportivi, pentru comunitate, pentru țară, să nu mai avem atâția copii în casă, să se apuce de orice sport. Îmi pare rău că noi, gimnastica, nu ne-am calificat la Olimpiadă ca echipă, dar totuși îl avem pe Marian Drăgulescu, care s-a calificat. Sperăm ca la anul să avem și noi, și să le ținem pumnii la toți sportivii!”
GALERIE FOTO GALA VOLUNTARILOR ȘI SPORTIVILOR DIN MARAMUREȘ 2019

References: CSM 
 CSM 
 CSM 
 CSM 

CSM 

CSM 
 CSM 
 CSM